Kehtna Vallavalitsus
kehtna@kehtna.ee	Teie: 30.07.2024 nr 7-6/2023/2230-6

Meie: 22.08.2024 nr 4-4/24/3335-3	

Kehtna valla tuuleenergia arendusalade T1, T2 ja T4 detailplaneeringute lähteseisukohad ja keskkonnamõju strateegilise hindamise  programmid

Kehtna Vallavalitsus esitas 30.07.2024 kirjaga nr 7-6/2023/2230-6 ning 31.07.2024 kirjadega nr-id 7-6/2023/2519-7 ja 7-6/2023/1740-17 Riigi Kaitseinvesteeringute Keskusele arvamuse avaldamiseks Kehtna valla tuuleenergia arendusalade T1 (Pae taastuvenergiapark), T2 (Lau taastuvenergiapark) ja T4 (Hiie taastuvenergiapark) detailplaneeringute lähteseisukohad ja keskkonnamõju strateegilise hindamise  programmid.

Detailplaneeringute eesmärgiks on kavandada ja rajada üldplaneeringuga ettenähtud perspektiivsele tuuleenergia alale vastav taastuvenergiapark (tuuleenergia, päikesepark ning  elektrienergiasalvesti). Esmase prioriteedina rajatakse tuuleenergia osad, perspektiivselt ka päikeseparkide ning elektrienergiasalvestite osad.

Tuuleenergia arendusala T1 hõlmab Kehtna valla asustusüksustest Lau küla, Pae küla, Põrsaku küla ja Linnaaluste küla. Selle ala pindala on ca on 215 ha. Tuuleenergia arendusala T2 hõlmab Kehtna valla asustusüksust Lau küla. Selle ala pindala on ca 97 ha. Tuuleenergia arendusala T4 hõlmab Kehtna valla asustusüksustest Rõue küla, Hiie küla, Põllu küla, Haakla küla ja Vastja küla. Selle ala suurus on ca 612 ha.

Detailplaneeringutega kavandatakse üle 28 m kõrguseid ehitisi.

Riigi Kaitseinvesteeringute Keskus on tutvunud Kehtna valla tuuleenergia arendusalade T1, T2 ja T4 detailplaneeringute lähteseisukohtade ja keskkonnamõju strateegilise hindamise programmidega ning ei esita nendele täiendavaid ettepanekuid või vastuväiteid.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee